Dwelms in teddiebeer gevindMandrax-tablette met ŉ straatwaarde van R250 000 is in ŉ teddiebeer gevind, het die polisie in Gauteng gesê. Lt. Juanita Coetzer, woordvoerder van die polisie, sê die teddiebeer is in ŉ boks by ŉ koeriermaatskappy in Boksburg aan die Oos-Rand gevind nadat die polisie op ŉ wenk reageer het. Sy sê die tablette was in 27 deurskynende plastieksakkies verpak en in die teddiebeer weggesteek. Coetzer sê die polisie soek tans na die verdagte wat die pakkie na koeriermaatskappy gebring het vir aflewering.